Ayrton Statie
Ayrton Daryl Statie (Kralendijk, 22 di yüli 1994) ta un futbolista profeshonal i internashonalista den e selekshon nashonal di Kòrsou.  Aktualmente e ta hunga na posishon di defensor pa Achilles Veen.

Trayektoria 
Statie a nase na Boneiru i a inisia su karera futbolistiko den sekshon hubenil di e klup hulandes FC Den Bosch. Aki e ta kompletá su entrenamentu, sigui pa su debut na 2013. Na 2016 Statie ta pasa pa FC Eindhoven den kategoria amatùr i seis luna despues ta wòrdu transferi pa FC Oss.

Dia 8 di yüni 2016 Statie ta debutá pa e ekipo nashonal di Kòrsou den e wega di kualifikashon di CONCACAF Caribbean Cup contra Islanan Virgen Merikano, kual wega ta kaba den viktoria 7 pa 0. Dia 25 di yüni 2016 Statie i selekshon di Kòrsou ta derota Jamaica 2-1, ganando asina e final di e Caribbean Cup. Na 2017 i 2019 Statie a forma parti di e selekshonnan kurasoleño pa e CONCACAF Gold Cup.

Meimei 2017 e ta muda pa Azerbaijan unda e ta milita pa Səbail FK den e liga mas haltu di e pais. Despues di a laga disolbe su kontrakto na 2018 Statie ta uni na FC Lienden pa hunga den e di dos division di Hulanda. Na 2020 el ta bolbe kambia pa e klup merikano Reno 1868 FC ku a partisipa den e USL Championship. Ora e klup a bati bankrut na fin di e temporada 2020 Statie ta regresa Hulanda. Na komienso di 2021 e ta firma ku Kozakken Boys, un klup di di dos division. Na yüli 2022 el a bandoná Kozakken Boys pa CHC, saliendo den di dos klase amatur. Despues di un temporada na CHC a keda anunsiá ku Statie lo hunga den temporada 2023/24 pa Achilles Veen, militando den e di kuater division.

Statistik

Lista di honor 

Futbolista
Hende
Kòrsou